U-I-339/02
Natisni
Opravilna št.:
U-I-339/02
Datum odločitve:
21. 10. 2004
ECLI:
ECLI:SI:USRS:2004:U.I.339.02
Akt:
Odlok o ravnanju s komunalnimi odpadki v Občini Zagorje ob Savi (Uradni vestnik Zasavja, št. 5/02 in 6/03)
Pravilnik o tarifnem sistemu s komunalnimi odpadki v Občini Zagorje ob Savi v delu, ki se nanaša na višino tarifnih postavk (Uradni vestnik Zasavja, št. 5/02 in 6/03)
Izrek:
Pobuda za začetek postopka za oceno ustavnosti in zakonitosti Odloka o ravnanju s komunalnimi odpadki v Občini Zagorje ob Savi (Uradni vestnik Zasavja, št. 5/02 in 6/03) in Pravilnika o tarifnem sistemu s komunalnimi odpadki v Občini Zagorje ob Savi v delu, ki se nanaša na višino tarifnih postavk (Uradni vestnik Zasavja, št. 5/02 in 6/03), se zavrne.
Evidenčni stavek:
Ustavno sodišče zavrne pobudo, če oceni da od rešitve zadeve ni mogoče pričakovati odločitve o pomembnem pravnem vprašanju.
Geslo:
1.5.51.1.5.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker ne odpira pomembnega vprašanja.
Pravna podlaga:
Člen 26.2, Zakon o Ustavnem sodišču[ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Franc Jerman, Zagorje
Datum vloge:
1. 10. 2002
Vrsta odločitve:
sklep
Vrsta rešitve:
zavrnitev
Dokument:
US24004
Dokument v PDF obliki:
U-I-339-02.pdf
115 KB
Prenesite datoteko
U-I-339/02-11
21. 10. 2004
SKLEP
Ustavno sodišče je v postopku za preizkus pobude Franca Jermana iz Zagorja na seji dne 21. oktobra 2004
sklenilo:
Pobuda za začetek postopka za oceno ustavnosti in zakonitosti Odloka o ravnanju s komunalnimi odpadki v Občini Zagorje ob Savi (Uradni vestnik Zasavja, št. 5/02 in 6/03) in Pravilnika o tarifnem sistemu s komunalnimi odpadki v Občini Zagorje ob Savi v delu, ki se nanaša na višino tarifnih postavk (Uradni vestnik Zasavja, št. 5/02 in 6/03), se zavrne.
Obrazložitev
1. Pobudnik kot uporabnik komunalnih storitev izpodbija Odlok o ravnanju s komunalnimi odpadki v Občini Zagorje ob Savi (v nadaljevanju Odlok) in Pravilnik o tarifnem sistemu ravnanja s komunalnimi odpadki v Občini Zagorje ob Savi, katerega sestavni del je višina tarifnih postavk (v nadaljevanju Cenik). Odlok naj bi pričel veljati 14. 2. 2002, Cenik pa naj bi bil uveljavljen že s 1. 1. 2002, čeprav sta bila oba akta objavljena v uradnem glasilu šele 15. 2. 2002, zato naj bi bila izpodbijana akta v neskladju s 154. in 155. členom Ustave.
2. Na podlagi drugega odstavka 26. člena Zakona o Ustavnem sodišču (Uradni list RS, št. 15/94 - v nadaljevanju ZUstS)
Ustavno sodišče pobudo zavrne, če je očitno neutemeljena ali če od odločitve ni pričakovati rešitve pomembnega pravnega vprašanja. Sporni predmet obravnavane zadeve je povišanje cene odvoza komunalnih odpadkov na podlagi izpodbijanega Odloka, Cenika in sklepa Vlade št. 383-02/2001 z dne 20. 12. 2001.
Ustavno sodišče je že večkrat obravnavalo vprašanja, povezana s plačili komunalnih storitev, zato je ocenilo, da od rešitve te zadeve ni pričakovati odločitve o pomembnem pravnem vprašanju, in je pobudo zavrnilo, ne da bi se spuščalo v naravo izpodbijanega Cenika.
3. Ustavno sodišče je sprejelo ta sklep na podlagi drugega odstavka 26. člena ZUstS v sestavi: predsednica dr. Dragica Wedam Lukić ter sodnice in sodniki dr. Janez Čebulj, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Predsednica
dr. Dragica Wedam Lukić